DOHOME วิ่งเฉียด 6% “ฟินันเซียฯ” อัพเป้าใหม่ 22 บ. รับมาร์จิ้นพุ่ง หนุนกำไร Q1 นิวไฮ
DOHOME วิ่งเฉียด 6% “ฟินันเซียฯ” อัพเป้าใหม่ 22 บ. รับมาร์จิ้นพุ่ง หนุนกำไร Q1 นิวไฮ
DOHOME วิ่งเฉียด 6% “ฟินันเซียฯ” อัพเป้าใหม่ 22 บ. รับมาร์จิ้นพุ่ง หนุนกำไร Q1 นิวไฮ
29 มี.ค. 2564

ผู้สื่อข่าวรายงานว่า ราคาหุ้นบริษัท ดูโฮม จำกัด (มหาชน) หรือ DOHOME ล่าสุด ณ เวลา 11.22 น. อยู่ที่ระดับ 19.90 บาท ปรับตัวขึ้น 1.10 บาท หรือ 5.85% ด้วยมูลค่าการซื้อขาย 292.48 ล้านบาท
ทั้งนี้ บล.ฟินันเซีย ไซรัส ระบุในบทวิเคราะห์ (29 มี.ค.2564) โดยคาดว่ากำไรไตรมาส 1/2564 จะทำจุดสูงสุดใหม่ให้ราคาเป้าหมาย 22 บาท โดยได้มีการปรับเพิ่มราคาเป้าหมายขึ้น สะท้อนการปรับเพิ่มกำไรสุทธิปี 2564-2565 ขึ้น 10.6% เป็นการเติบโต 75.3% จากช่วงเดียวกันเมื่อปีก่อน และ 19.5% จากช่วงเดียวกันเมื่อปีก่อน ตามลำดับ
โดยแนวโน้มกำไรไตรมาส 1/2564 สดใสมากคาดทำจุดสูงสุดใหม่ที่ 359 ล้านบาท (+67% จากไตรมาสก่อน, +102.8% จากช่วงเดียวกันเมื่อปีก่อน) มาจากยอดขายสาขาเดิมเพิ่มขึ้น 17% จากช่วงเดียวกันเมื่อปีก่อน ส่วนหนึ่งเพราะฐานต่ำในปีก่อน และการจับจ่ายใช้สอยในต่างจังหวัดฟื้นตัวได้ดี ทั้งลูกค้าผู้รับเหมางานภาครัฐ และเอกชน รวมถึงร้านค้าช่วง จากเหตุHigh Season และกิจกรรมงานก่อสร้างกลับมาดำเนินตามปกติอีกครั้ง
นอกจากนี้ มาร์จิ้นทุกกลุ่มสินค้าปรับตัวขึ้นทั้งหมด เพราะยังได้อานิสงส์จากการปรับ Sourcing ต่อเนื่องจากไตรมาสก่อน ทำให้ต้องปรับเพิ่มสมมติฐาน เพื่อสะท้อนความสามารถของบริษัทที่ดีขึ้น ในขณะที่ไม่ต้องกังวลเรื่องเพิ่มทุนเพราะบริษัทเลือกเจรจาปรับเงื่อนไข DE กับธนาคารก่อน รวมถึงยังมีแผนการออกหุ้นกู้เป็นทางเลือกถัดไป จึงยังแนะนำซื้อ
 